Notum sit omnibus presentibus et futuris quod ego Stephanus et Otgerius, frater meus, Gausberto amico nostro unum mansum vendidimus cum appendenciis suis, situm in pago Matisconensi, in villa Monte Pulino. Terminatur a mane et a circio terra Comitis, a sero Sancti Vincentii; habet in longitudine XXXII perticas ab aquilone, in latitudine VIII, ab austro X. Deinde unam vineam que habet in longitudine XI perticas, in latitudine V; terminatur a mane, a meridie via publica, a sero terra Petri, a circio terra Sancti Vincentii. Et in alio loco, unum campum qui habet in longitudine perticas XXX et unam, in latitudine V; et alium campum qui habet in longitudire XL et quatuor perticas, in latitudine III et (unam) dimidiam. Infra istas terminationes, tibi concedimus pro precio XLV solidorum sine ullo calumpniatore. S. Stephani et fratris sui Otgerii, qui firmare rogaverunt. S. Rotberti. S. Rannulfi. S. Lettaldi. S. Stephani. Hunc vero mansum et terras, sicut supra scriptum est, Gausbertus clericus dedit Sancto Vincentio.